**Nagrada Zlatna buba** (Šablon:Jez-šve) je švedska zvanična i godišnja ceremonija obeležavanja dostignuća u švedskoj filmskoj industriji. Dobitnici se nagrađuju statuom u obliku zlatne bube. Nagrada je prvi put predstavljena 1964. godine, a nadzire je Švedski filmski institut (ŠFI). Nagrada se opisuje kao švedski ekvivalent Oskaru.

Ceremonija dodele nagrada je prvi put prikazana na televiziji 1981. godine na SVT2 kanalu i od tada se emituje svake godine na SVT1, SVT2 ili TV4 kanalu.

Istorija
--------

Ulof Palme u razgovoru sa Lenom Niman, koji je primio jednu od tri nagrade koje su dodeljene na 5. dodeli nagrada.
Prva nagrada Zlatne bube je predstavljena 25. septembra 1964. na privatnoj zabavi u Grand Hôtel hotelu u Stokholmu. Četiri "zlatne bube" su dodeljene, počasni direktori, glumci, glumice i ostale ličnosti iz filmske industrije za vreme njihovog rada u periodu od 1963-64. godine. Prvobitne kategorije su bile: najbolji film, najbolji režiser, najbolji glumac i najbolja glumica.

Prva nagrada za najboljeg glumca dodeljena je Keveu Jermu za ulogu u filmu *Ravenov kraj*. Nagrada najbolje glumice pripala je Ingrid Tulin za ulogu u filmu *Tišina*.. Nagrada najbolji režiser dodeljena je Ingmaru Bergmanu za film *Tišina*, koji je takođe dobio nagradu najbolji film. Prvi glumac koji je po drugi put dobio nagradu bio je Keve Jelm, primivši specijalnu nagradu za ulogu u TV seriji *God natt, jord*.

Za prvih devetnaest ceremonija, period računanja kvalifikacije filmova je obuhvatao dve kalendarske godine. Na primer, druga dodela nagrada održana 15. oktobra 1965 obuhvatala je filmove snimljene između jula 1964. i juna 1965. godine. Počevši od 20. dodele nagrada, održane 1985, period računanja kvalifikacije je obuhvatao celu kalendarsku godinu, od 1. januara do 31. decembra.

Pre 1991. nominacije nisu najvaljivane. Od 1991. Švedska filmska institucija predstavila je sistem od tri nominacija u svim kategorijama.

Nagrada
-------

### Dizajn

Statua zlatna buba na 48. ceremoniji dodele nagrade 21. januara 2013.
Nagrada je statua u obliku bube, napravljena od bakra, emajlirana je i pozlaćena i teži oko 1,2 kg. Nagradu je dizajnirao umetnik Karl Pehrson, koji je pobedio na takmičanju dizajna, koje je organizovao tadašnji direktor ŠFI, Hari Šein. Još uvek se ne zna koji su još umetnici, pored Pehrsona, učestvovali na takmičenju.

Natpis sa imenom dobitnika nagrade i kategorije je zalepljena na dnu nagrade. Sledeći tekst je ugraviran na abdomenu bube: „Guldbaggen: comic, tragic, bizarre, outstanding - as the film's contrast-rich world. Its shimmering flight - operating filmstrip". Sve bube su slične, ali ipak različita i jedinstvena umetnička dela.

### Etimologija

*Guldbagge* je švedski naziv za *Cetonia aurata*, buba poznata kao bubazlata ili zlatna buba. Karl Pehrson je dao sledeći opis zašto je izabrao naziv zlatna buba i njegovu inspiraciju kad je dizajnirao nagradu: „Zlatna buba voli da leti na letnjem sunčevom sjaju. Ona svetluca slično kao filmska traka. Njeno ponašanje i njen način života može se porediti sa filmom".

Nominacije
----------

### Komisija za nominacije

Koji filmovi i ko bi trebalo biti nominovan za nagradu Zlatna buba određuje komisija za nominacije. Komisija se sastoji od 45 članova koji nominuju tri kandidata u svakoj kategoriji, izuzev nagrade za najbolji strani film, najbolji kratki film i najbolji dokumentarni film, koje imaju spcijlane grupe za nominaciju. Članovi komisije su aktivni u švedskoj filmskoj industriji i imenovani su od strane njihovih organizacija ili institucija, koje utvrđuje upravni odbor ŠFI.

Za imenovane članove se pretpostavlja da imaju solidno iskustvo u profesionalnom zanimanju koje je povezano sa filmom. Za imenovanje članova komisije traži se isti pol i nivo uzrasta. Članivi komisije su dužni da poštuju profesionalnu tajnu u vezi sa njihovim učešćem u žiriju. Ako dođe do diskvalifikacije, član žirija može biti zamenjen.

#### Glasanje

Članovi komisije imaju jedan glas za svaku kategoriju, kojim ukazuju njihov prvi, drugi i treći izbor. Glasovi se zatim dele nakon prvog izbora, a izbor koji je sakupio najmanje glasova se odbacuje. Ovi glasovi se kasnije dele preostalim kandidatima, sada nakon njihovog drugog izbora. Tada proces počinje ispočetka i glasovi se ponovo broje, a kandidat sa najmanje glasova se uklanja i deli preko svog drugog izbora.

Ako je drugi izbor izgubio, onda glasači računaju treći izbor umesto drugog. Ako je čak i ovaj izbor otpao, glasanje se u potpunosti odbacuje. Kada je sve spremno, ostaju samo tri kandidata za nominaciju.

### Žiri za dodelu nagrada

Nakon što je proces nominacija završen i predstavljen, obično početkom januara, žiri za dodelu nagrada preuzima ostali deo posla. Kroz otvorenu diskusiju, žiri imenuje pobednika između tri nominacije u svim kategorijama, osim nagrade za izuzetne zasluge, koja je određena od strane žirija bez prethodnog imenovanja. Nagrada za životno delo se imenuje od strane upravnog odbora ŠFI. Proglašenje pobednika se odvija tokom ceremonije dodele nagrada kasnije u januaru.

Žiri se sastoji od devet članova, uključujući i predsednika žirija. Upravni odbro nominuje predsednika, koji zajedno sa timom ŠFI biraju preostala osam članova. Predsednik nema pravo da glasa i vodi rad žirija.

Članovi žirija treba da imaju solidno iskustvo u profesionalnom zanimanju koje je povezano sa filmom i jedan od njih mora da je iz druge Nordijske zemlje. Članovi žirija su dužni da poštuju profesionalnu tajnu u vezi sa njihovim učešćem u žiriju. Da bi obezbedio ponovno članstvo u žiriju, član žirija može da učestvuje u žiriju za maksimum četiri godine.

Kategorije
----------

### Trenutne kategorije

Nagrade se dodeljuju u sledećim kategorijama:

* Najbolji film (od 1964)
* Najbolji režiser (od 1964)
* Najbolji scenario (od 1990)
* Najbolja fotografija (od 1989)
* Najbolja glavna glumica (od 1964)
* Najbolji glavni glumac (od 1964)
* Najbolja sporedna glumica (od 1964)
* Najbolji sporedni glumac (od 1964)
* Najbolja montaža (od 2012)
* Najbolji kostim (od 2012)
* Najbolji zvuk (od 2012)
* Najbolja šminka (od 2012)
* Najbolja muzika (od 2012)
* Najbolji dizajn (od 2012)
* Najbolji vizuelni efekti (od 2012)
* Najbolji strani film (od 1988)
* Najbolji kratki film (od 1996)
* Najbolji dokumentarni film (od 2001)

### Ukinute kategorije

Sledeća lista prikazuje uklinute nagrade:

* Nagrada za specijalna dostignuća (1964—1987)
* Nagrada za kreativna dostignuća (1988—1999)
* Najbolja dostignuća za montažu, scenografiju, kostim, šminku, specijalne efekte i animaciju (2000—2006)
* Najbolja dostignuća za zvuk, kompilaciju i kompoziciju (2000—2006)

Specijalne kategorije
---------------------

Hans Alfredson nagrađen nagradom za životno dostignuće na 48. dodeli nagrada.
Nagrade su izglasane od strane specijalne komisije umesto komisije za nominacije ili žirija za dodelu nagrada.

### Trenutne kategorije

* Nagrada za životno delo (od 2001)
* Gullspira (pojedinačni rad u doprinosu dečijih filmova) (od 2006)
* Nagrada publike (2007—2011; od 2013)

### Ukinute kategorije

* Nagada Ingmar Bergman (1978—2007)

Kritika
-------

Početkom 2005. nagrada je imala kritike da su samo tri od 33 švedskih filmova koji su premijerno prikazani u 2004. godini su imali nominacije u sedam glavnih kategorija (najbolji film, režiser, glumac, glumica, sporedni glumac, sporedna glumica i scenario) i da neki članovi žirija nisu videli svih 33 filmova.

Spoljašnje veze
---------------

***Nagrada Guldbagge*** na Wikimedijinoj ostavi

* Službena stranica
* Nagrada Guldbagge na IMDb

| * p
* r
* u
Nagrada Guldbagge |
| --- |
| 
* Švedski filmski institut
* Švedska kinematografija

 |
| Nagrade | 
* Najbolji film
* Najbolji režiser
* Najbolji scenario
* Najbolji glumac
* Najbolja glumica
* Najbolji sporedni glumac
* Najbolja sporedna glumica

 |
| Posebne nagrade | 
* Nagrada Ingmar Bergman

 |
| Ceremonije dodjele | 
* 1963/64
* 1964/65
* 1965/66
* 1966/67
* 1967/68
* 1968/69
* 1969/70
* ~~1970/71~~
* 1971/72
* 1972/73
* 1973/74
* 1974/75
* 1975/76
* 1976/77
* 1977/78
* 1978/79
* 1979/80
* 1980/81
* 1981/82
* 1982/83
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 2011
* 2012
* 2013
* 2014

 |

| * p
* r
* u
Glavne filmske nagrade po državama |
| --- |
| Afrika | 
* Ghana Movie Awards (Gana)
* Africa Movie Academy Awards (Nigerija)
* South African Film and Television Awards (Južnoafrička Republika)

 |
| Azija | 

|  |  |
| --- | --- |
| Centralna | 
* Didor International Film Festival (Tadžikistan)

 |
| Istočna | 
* Japan Academy Prize (Japan)
* Grand Bell Awards i Blue Dragon Film Awards (Južna Koreja)
* Golden Rooster Awards, Hong Kong Film Award, Hundred Flowers Awards i Huabiao Awards (Kina)
* Golden Horse Awards (Tajvan)

 |
| Južna | 
* National Film Awards (Bangladeš)
* National Film Awards (Indija)
* Lux Style Awards, ARY Film Awards i Nigar Awards (Pakistan)

 |
| Jugoistočna | 
* Myanmar Motion Picture Awards (Burma)
* FAMAS Award, Gawad Urian i Luna Award (Filipini)
* Indonesian Film Festival i Indonesian Movie Actor Awards (Indonezija)
* Malaysia Film Festival (Malezija)
* Thailand National Film Association Awards (Tajland)
* Golden Lotus Awards i Golden Kite Prize (Vijetnam)

 |
| Zapadna | 
* Kristalni simorg (Iran)
* Ophir Award (Izrael)
* Golden Orange Festival (Turska)

 |

 |
| Evropa | 

|  |  |
| --- | --- |
| Istočna | 
* Czech Lion Awards (Češka)
* Polish Film Awards (Poljska)
* Nika Award (Rusija)
* The Sun in a Net Awards (Slovačka)

 |
| Sjeverna | 
* Robert Awards and Bodil Awards (Danska)
* Jussi Award (Finska)
* Irish Film & Television Awards (Irska)
* Amanda Award (Norveška)
* Nagrade Guldbagge (Švedska)
* British Academy Film Awards (Ujedinjeno Kraljevstvo)

 |
| Južna | 
* Srce Sarajeva (Bosna i Hercegovina)
* Hellenic Film Academy Awards (Grčka)
* Zlatna Arena (Hrvatska)
* David di Donatello i Nastro d'Argento (Italija)
* Golden Camera 300 (Makedonija)
* Sophia Awards (Portugal)
* Goya (Španija)

 |
| Zapadna | 
* Magritte Award (Belgija)
* César i Lumières (Francuska)
* Golden Calf (Holandija)
* Deutscher Filmpreis (Njemačka)
* Swiss Film Award (Švicarska)

 |

 |
| Sjeverna Amerika | 
* Canadian Screen Awards (Kanada)
* Ariel Award (Meksiko)
* Nagrade Akademije (Oscari) (SAD)

 |
| Okeanija | 
* AACTA Awards (Australija)
* New Zealand film and television awards (Novi Zeland)

 |
| Južna Amerika | 
* Argentine Academy of Cinematography Arts and Sciences Awards (Argentina)
* Grande Prêmio do Cinema Brasileiro (Brazil)
* Golden Precolumbian Circle (Kolumbija)

 |